Flippie Engelbrecht-saak: Plaasbestuurder vrygespreekFlippie Engelbrecht en sy ma Wilhelm “Dozi” Treurnicht van Robertson wat daarvan beskuldig is dat hy ŉ plaaswerker se seun in 2008 aangerand het, is Donderdag vrygespreek, het Eyewitness News op Twitter bevestig. Treurnicht het in die Worcester-landdroshof verskyn. Pieter Botha, Treurnicht se regsverteenwoordiger, het ŉ aansoek gebring waarin daar versoek word dat sy kliënt vrygespreek moet word, aangesien die staat nie voldoende geloofwaardige bewyse gelewer het nie. Treurnicht, bestuurder van die Rietvallei-wynlandgoed, word daarvan beskuldig dat hy Flippie Engelbrecht op 25 Januarie 2008 herhaaldelik teen die kop geskop het. Engelbrecht was 13 jaar oud ten tyde van die beweerde aanranding. Johnny Burger, wat saam met Treurnicht van aanranding aangekla is, het in September verlede jaar selfmoord gepleeg omdat hy glo nie meer die spanning van die saak kon hanteer nie. Klik hier om alle vorige berigte oor Wilhelm Treurnicht op Maroela Media te lees.